Sankuru (provincija)
Sankuru (pranc. Sankuru) – provincija Kongo Demokratinės Respublikos vidurinėje dalyje. Administracinis centras – Lusambas. Teritorija yra Kongo baseine. Per provinciją teka Sankuru (Lubilašas) su intakais Lubiu, Lubefu, taip pat Lomamis, Lukenijė, Lomela. Yra Sankuru gamtos rezervatas, dalis Salongos nacionalinio parko. Iki 2005 metų Konstitucinės reformos dabartinė Sankuru provincija buvo Rytų Kasajaus provincijos dalimi, bet 2015 m. iš buvusio Sankuru rajono sukurta nauja provincija.